Kuna alõtshad hoidistamiseks ei sobi oma eripära tõttu, mis muudab nad kuumtöötlemisel kibedalt hapuks, olenemata lisatud suhkrukogusest, siis tuli mõte kuivatada neid nagu õunu. Mul ei olnud küll alguses ideed, mida kuivatatult nendega teha, kuid kui ma proovisin seda kuivanud kõva haput asja, siis tekkis mul mõte teha nendest teed.
Ja tõesti kuivatatud alõtshadest saab väga hea puuviljamaitselise tee. Liitrise teekannu kohta panin 1,5 spl kuivatatud alõtshasid.
Lõikasin pestud alõtshad pooleks, eemaldasin kivid ja ladusin nad lõikepinnaga ülespoole küpsetuspaberiga kaetud ahjuplaadile. Ahju kuumuse keerasin 100 kraadi juurde, ahju ukse panin kinni, kuid lusika jätsin ukse vahele, et veidi õhku tuleks sisse. 5 tunni pärast olid täiesti kuivad, krõbedad peaaegu musta värvi.
Umbes tund enne lõppu kui nad on juba üsna kuivad, tuleks nad paberi küljest lahti võtta, kuna eraldunud mahla tõttu on nad kleepunud paberi külge ja siis lasta veel tund aega kuivada samal paberil.